b'\n_START_ARTICLE_\nTIFF 2008\n_START_PARAGRAPH_\nCea de-a \xc8\x99aptea edi\xc8\x9bie a Festivalului Interna\xc8\x9bional de Film Transilvania s-a desf\xc4\x83\xc8\x99urat \xc3\xaen perioada 30 mai - 8 iunie la Cluj._NEWLINE_\xc3\x8en competi\xc8\x9bia pentru Trofeul Transilvania au intrat 12 filme din 11 \xc8\x9b\xc4\x83ri. Juriul a fost alc\xc4\x83tuit din: regizorul rom\xc3\xa2n Corneliu Porumboiu, produc\xc4\x83toarea francez\xc4\x83 Marie Pierre Macia, regizorul chilian Sebastian Lelio (c\xc3\xa2\xc8\x99tig\xc4\x83tor al Trofeului Transilvania 2007), produc\xc4\x83torul american Michael Fitzgerald \xc8\x99i criticul american de film Jay Weissberg._NEWLINE_Tema afi\xc8\x99ului festivalului din acest an a fost agentul 007 - James Bond; pentru realizarea posterului au fost ale\xc8\x99i \xc8\x99apte actori (Andi Vasluianu, Gabriel Spahiu, Mimi Br\xc4\x83nescu, Vlad Ivanov, Florin Piersic Junior, Tudor Chiril\xc4\x83, Anamaria Marinca) \xc3\xaembr\xc4\x83ca\xc8\x9bi \xc3\xaen haiduci \xc8\x99i care au interpretat \xc8\x99apte ipostaze ale lui James Bond.'